Tryggingargjald Tryggingin kostar kr. 500 árliga fyri hvønn tryggjaðan. Gjaldið verður rindað TAKS, ið umsitur inngjaldið. Tryggingin skal hava verið í gildi samanhangandi í minsta lagi í 1 ár, áðrenn hin tryggjaði hevur rætt til útgjald. Eftir at umsóknin um trygging er gingin á møti, verður rokning fyri tryggingina send við játtarnarbrævinum. Nær kann trygging teknast? Tryggingin kann teknast frá tí degi tú veruliga ert byrjað/ur sum sjálvstøðug/ur vinnurekandi. Tryggingin kann í fyrsta lagi fáa gildi frá tí degi, Barsilsskipanin hevur fingið skrivliga umbøn um teknan av trygging. Innan 14 dagar eftir at Barsilsskipanin hevur móttikið umbønina, skal umsókn um trygging sendast Barsilsskipanini. Annars fellur umbønin um upptøku burtur. Uppsøgn av trygging Tú hevur rætt at siga upp tryggingina við einari uppsagnarfreist uppá ein mánað. Skrivlig uppsøgn skal vera Barsilsskipanini í hendi seinast í mánaðinum frammanundan tí fyrsta, sum uppsagnarfreistin skal byrja.